
UZNESENIE VLÁDY SLOVENSKEJ REPUBLIKY

č. 199
z 25. apríla 2018
k návrhu na vymenovanie profesionálneho vojaka ozbrojených síl Slovenskej republiky do prvej generálskej hodnosti 

a povýšenie profesionálnych vojakov ozbrojených síl Slovenskej republiky do vyššej  generálskej hodnosti
	Číslo materiálu:
	15572/2018

	Predkladateľ:
	minister obrany


Vláda

A. schvaľuje
A.1. návrh na vymenovanie plukovníka Ing. Juraja Štefanku profesionálneho vojaka ozbrojených síl Slovenskej republiky do vojenskej hodnosti brigádneho generála,

A.2. návrh na povýšenie brigádneho generála Ing. Josefa Pokorného PhD. a brigádneho generála Ing. Vladimíra Šimka profesionálnych vojakov ozbrojených síl Slovenskej republiky do vojenskej hodnosti generálmajora,

A.3. návrh na povýšenie generálmajora Ing. Daniela Zmeka profesionálneho vojaka ozbrojených síl Slovenskej republiky do vojenskej hodnosti generálporučíka,

A.4. návrh na povýšenie generálporučíka Ing. Jána Balciara profesionálneho vojaka ozbrojených síl Slovenskej republiky do vojenskej hodnosti generála;

B. poveruje

predsedu vlády

B.1. predložiť, v súlade s ustanovením § 49 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov, návrh vlády na vymenovanie profesionálneho vojaka ozbrojených síl Slovenskej republiky do prvej generálskej hodnosti a povýšenie profesionálnych vojakov ozbrojených síl Slovenskej republiky do vyššej generálskej hodnosti prezidentovi SR.

Vykoná:
predseda vlády

Na vedomie:
prezident SR

